Diari Oficial de la Generalitat Valenciana


Sumari del DOGV 4865, del 19-10-2004 (2004/10872)

RESOLUCIÓ de 6 de setembre de 2004, del conseller de Territori i Habitatge, per la qual s'aprova definitivament la modificació puntual núm. 6 del Pla general (Variació AR i qualificació de sòl que afecta zona verda general) del municipi d'Elx (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4865

Data del DOGV
:   19-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10191


Data del document
:   06-09-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Elx
    * pla d'urbanisme

RESOLUCIÓ de 6 de setembre de 2004, del conseller de Territori i Habitatge, per la qual s'aprova definitivament la modificació puntual núm. 6 del Pla general (Variació AR i qualificació de sòl que afecta zona verda general) del municipi d'Elx (Alacant). [2004/X10150]
  
Vist l'expedient de modificació puntual núm. 6 del Pla general (Variació AR i qualificació sòl que afecta zona verda general) del municipi d'Elx (Alacant), i de conformitat amb els següents,
  
Antecedents de fet
  
Primer. L'Ajuntament d'Elx, va acordar l'exposició pública durant un mes, mitjançant un acord plenari de data 31 de març de 2003, del projecte de modificació puntual núm. 6 del Pla general d'Elx, l'anunci es publica en el Diari Oficial de la Generalitat Valenciana núm. 4072 de 30 d'abril de 2003 i en el diari La Verdad de 16 d'abril de 2003. Després del pertinent període d'exposició pública, en el qual no es van presentar al·legacions, es va aprovar provisionalment pel mateix ple de l'Ajuntament en data 1 d'agost de 2003.
  
Segon. El document tècnic de modificació puntual consta de memòria informativa i justificativa, plànols d'informació i un plànol de modificació.
  
Tercer. Consta informe favorable del Patronat de la Junta Gestora del Palmerar d'Elx, de 14 d'agost de 2003.
  
Quart. La Comissió Territorial d'Urbanisme d'Alacant, en sessió de data 15 de març de 2004, va acordar informar favorablement sobre l'expedient de modificació puntual núm. 6 (Variació AR i qualificació sòl, afecta zona verda general) del terme municipal d'Elx (Alacant), i proposa al conseller de Territori i Habitatge la seua aprovació definitiva.
  
Cinqué. Consta en l'expedient resolució del conseller de Territori i Habitatge de data 10 de juny de 2004, per la qual s'emet un informe favorable sobre la diferent zonificació o ús urbanístic de les zones verdes afectades per la modificació puntual núm. 6 del terme municipal d'Elx, de conformitat amb l'art. 55.4 de la LRAU.
  
El Consell Jurídic Consultiu de la Comunitat Valenciana en el seu dictamen núm. 340/04, de 14 de juliol de 2004, emés en relació amb el present expedient, considera: ?Que aprova amb caràcter definitiu la modificació puntual núm. 6: Ordenació de l'àrea de repartiment 77.1, del Pla general d'Elx?.
  
Fonaments de dret
  
Primer. El procediment seguit per l'Ajuntament resulta d'acord amb el que preveu l'art. 38, per remissió del 55.1 de la Llei 6/1994, de 15 de novembre, de la Generalitat Valenciana, reguladora de l'activitat urbanística i concordants del Reglament de planejament de la Comunitat Valenciana, aprovat per Decret 201/1998, de 15 de desembre, del Govern Valencià.
  
Segon. La documentació està completa, segons les característiques del municipi i de l'objecte de la modificació, a l'efecte del compliment de l'article 27 de la LRAU i 145 RPCV.
  
Tercer. L'objecte de l'expedient és la reordenació de l'àrea de repartiment 77.1 prevista en el Pla general del municipi aprovat definitivament pel conseller d'Obres Públiques, Urbanisme i Transport el 25 de maig de 1998 i publicat en el Butlletí Oficial el 15 de juny de 1998, canvia la qualificació i la forma dels sòls clau 7 (habitatge unifamiliar) i clau G (zona verda general), la proposta s'ajusta al mesurament real de superfície.
  
El percentatge de superfície clau G s'incrementa passant del 49 al 50%, i la relació entre la zona verda i l'edificabilitat passa del 12'226 al 12'505. La modificació es justifica que la parcel·la lucrativa no té accés a vial i per tant, no reuneix la condició de solar, ja que queda rodejada per altres àmbits i per la zona G. Aquest criteri ara manifestat és d'acord amb el que es manifesta reiteradament sobre l'exclusió de la qualificació com a zona verda de superfícies de funcionalitat viària, per al còmput de la superfície de zona verda i per a la consideració com a solar d'una parcel·la, segons el que disposa l'article 6 de la Llei reguladora de l'activitat urbanística (en endavant LRAU) i 35, apartat D, del Reglament de planejament de la Comunitat Valenciana (RPCV).
  
La proposta justifica el compliment del que disposa l'article 17 de l'annex del RPCV.
  
Quart. Les determinacions contingudes en la modificació es consideren correctes, des del punt de vista de les exigències de la política urbanística i territorial de la Generalitat Valenciana, d'acord amb l'article 40 de la LRAU.
  
De conformitat amb el que disposa l'art. 55.4 i Disposició Transitòria Novena de la LRAU, la present modificació suposa diferent qualificació o ús urbanístic de les zones verdes o espais lliures anteriorment previstos, el conseller de Territori i Habitatge ha emés un informe favorable de data 10 de juny de 2004.
  
Així mateix, consta en l'expedient dictamen núm. 340/04, de 14 de juliol de 2004, del Consell Jurídic Consultiu de la Comunitat Valenciana, de conformitat amb el que disposa l'article 10.8. e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana.
  
Cinqué. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 39 de la LRAU, en relació amb l'article 6.e) del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat.
  
Vistos els preceptes legals citats, i la resta de disposicions de general i pertinent aplicació, de conformitat amb el Consell Jurídic Consultiu de la Comunitat Valenciana, resolc:
  
Aprovar definitivament la modificació puntual núm. 6 del Pla general (Variació AR i qualificació sòl que afecta zona verda general) del municipi d'Elx (Alacant).
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.